Faceira presenta una nueva oufierta de llengua y cultura popular llionesas
#000000
L’asociación cultural mantien el sou compromisu cona defensa y promoción de la cultura llionesa, y ante l’exitu de los cursos llevaos a cabu los pasaos años, organiza’l sou «V cursu d’iniciación al nuesu idioma y cultura tradicional» en modu presencial que vai tener llugar na ciudá de Llión
#000001
El cursu tendrá una duración total de 50 horas lectivas que s’impartirán cada vienres entre las 17,00 y las 19,00 horas, desde’l 9 de noviembre destiañu hasta’l 17 de mayu de 2019, concretamente nas aulas de la consultoría de formación Skala, asitiada na calle Jorge de Montemayor 6 de la capital llionesa.
#000002
Las crases de llengua contarán cumo base de trabayu cona guía gramatical de llionés Xurdir y el manual prácticu d’iniciación Falar con Xeitu, editaos entrambos los dous pola asociación Faceira, amás d’outros materiales didácticos que serán entregaos a cada alumnu drento’l preciu de matrícula. Xunto al aspectu concretamente lingüísticu, al que s’adicarán 30 horas, el cursu abordará a lo llargo d’outras 20 horas cuestiones cumo la literatura, historia, toponimia, mitoloxía, arquitectura tradicional, música, antruidu y mázcaras, encuestación (nesti casu impartidas pol cabreirés Iván Martinez), procesu de recuperación moderna del llionés y comportamientos y costumes na sociedá llionesa; aspectos onde la nuesa llengua siempre xugóu un papel fundamental, acutandose dúas horas a cadagunu d’estos aspectos y contando nellos con un profesoráu con fonda competencia y experiencia en cada eiru.
#000003
Tódolos interesaos en matriculase pueden facelo presencialmente en Skala Formación, calle Jorge de Montemayor, 6, ou na web . El prazu de matrícula remata’l próximu 6 de noviembre y el preciu de la mesma yía d’un pagu únicu de 40€. Las prazas son limitadas. Pa más información puede contactase cona dirección de corréu .
#000004
← Llega la lluvia de estrellas de las ‘Oriónidas’
El ayuntamiento de Benuza aprueba ayudas destinadas a libros de texto →
#000006
Certamen sobre toponimia de montaña senabresa
#000007
Estreno del documental «Campos», retrato de la despoblación a través del fútbol
#000009
Tu dirección de correo electrónico no será publicada. Los campos obligatorios están marcados con *
#000011